procesaur/Wiki.mk huggingface dataset:
Храм на сонцето

Храмот на сонцето (шпански: ''Huaca del Sol'', кечуански: ''Inti Wak'a'') е храм изграден од ќерпич кој се наоѓа на бргеовите во Перу во близина на Трухиљо. Храмот е изграден од цивлизацијата Моче и е еден од неколкуте рушевини кои можат да се најдат во близина на врвот Серо Бланко. Во близина на овој храм се наоѓа и Храмот на месечината, помал но подобро зачуван храм.
До 450 година осум различни градежни зафати биле преземени на храмот. На храмот се додавале нови слоеви цигли кои се поставувале на постарите. Според археолозите Храмот бил изграден од 130 милиони цигли и била најголема претколумбова градба од ќерпич во Америка.
Шпанците во 17 век ја пренасочиле рекарта Моче да тече до самата основа на храмот сè со цел да им било полесно пренесувањето на златото. Овој зафат го оштетил храмот и се проценува две третини од храмот бил уништен. Се верува дека храмот бил висок 50 метри, а денес е нешто околу 41 метар.
1 Користена литература
*''Art of the Andes, from Chavin to Inca.'' Rebecca Stone-Miller, Thames and Hudson, 1995.
*''The Incas and Their Ancestors: the archaeology of Peru.'' Michael E. Moseley, Thames and Hudson, 1992.
2 Поврзано
* Археолошки наоѓалишта во Перу
* Моче
Маринизам

Маринизам (италијански ''marinismo'' или ''secentismo'', „17 век“) е назив за поетски стил во кој се нафрлаат премногу зборови и фрази. Името е добиено од Џан Батиста Марини (1569-1625), и поривот да се имитира неговиот стил на пишување.
1 Појава и одлики
Во почетокот на 17 век во Европа се јавува нов стил во уметноста, посебно во скулптурата, ликовната уметност, архитектурата. Тоа е време на големиот Микеланџело. Ова движење нашло свој одраз и во литературата, посебно во поезијата. Тоа е барокот, кој во прво време се нарекува маринизам, а поезијата маринистичка. Во оваа поезија хиперболата добива свои димензии, и се шири до необични рамки. Бујната речитост, преоптовареноста со зборови, изрази, премногу контрасти и метафори, тоа се елементите со кои се служеле овие поети.
Маринистичките поети биле мајстори на својот занает, во изразот постигнувале непредвидена звучност, а сликовитоста и музикалноста на стиховите достигнувале врв. Се пишувале љубовни стихови, а доаѓаат до израз обидите да се опејат телесните убавини на девојката, детално опишување на женската убавина. Ако петрархистите девојката ја споредувале со снег или млеко, маринистите ја споредуваат со река, планина, устата со брод, забите - корали. Посебно бил важен контрастот: ако девојката се капе во море, морската вода не е доволна да ја изгасне љубовта во неа.
Овие поети особено биле вешти во изведувањето на зборови од ист корен, а често правеле игри на зборови од женските имиња во различни комбинации.
Маринизмот се појавил во Италија, и брзо бил раширен низ Европа.
Вариски рушевини

Вариските рушевини се археолошко наоѓалиште во близина на Квинуа во Перу. Се наоѓа на надморска височина од 2770 метри и истите се остатоци од Вариската култура. Градот кој се наоѓал тука бил главен град на Вариската империја.
Главниот град имал вкупна површина од 16 км<sup>2</sup> и архитектурата е така направена за да биде во склад со околината. Градот бил високо организиран со посебни места за живеење, но и административни и религиски области. Рушевините се многу добро зачувани.
1 Наводи
* Wendell C. Bennett, ''Excavations at Wari, Ayachucho, Peru'' (1953).
2 Поврзано
* Вариска култура
* Северновариски рушевини
* Археолошки наоѓалишта во Перу
Црква „Св. Петар и Павле“ - Варош

Свети Петар и Павле — црква во селото Варош, непоссредно до Прилеп. Се смета дека е изградена некаде околу 14 век.Нејзината градба е најмногу споредувана со црквата Св.Никола. Таа е еднокорабна градба со полуобличест свод. Дел од старата црква кој бил срушен е обновен. Денешниот изглед и местополжба на храмот е од функционален карактер , со тоа што се наоѓа во источниот дел од населбата Варош, односно на патот кој води до останатите цркви. Во внатрешнота живописноста е делумно зачувана во неколку композиции. Црквата претставува регистриран споменик на културата.
1 Местоположба
Црквата се наоѓа во источниот дел на населбата Варош во Прилеп.
2 Историја
Не се сочувани никакви историски податоци, ниту натписи за времето кога е подигната и живописана.
3 Архитектура
Црквата е градена со скромни димензии и има облик на еднокорабна градба со нагласена височина. Апсидата е полукружна однадвор и оди до висината на корнизот од самата црква. По својата архитектурна концепција и изразеност, има тежнеење на поголема полихромираност на фасадите.
Градена е од камен и цигла. Во ѕидовите на црквата вградени се антички споменици и керамички украси. На црквата се изведени преправки, кои најдобро се забележуваат на јужниот ѕид, кој во поголем дел е реставриран и на сводот. Внатрешноста на црквата украсена е со фрески во четири зони. Сочувани се остатоци на фрески на западниот и северниот ѕид. Од композициите подобро се сочувани: „Патот на Голгота“, „Христовото оплакување“ на северниот и „Успението Богородично“ на западниот ѕид.
Во поглед на уметнички квалитет, фреските заостануваат зад изведбите кои може да се видат во прочуените споменици од 14 век. Според методот на композиција, цртежите и боењето, фрескоживописот може да се каже дека потекнува од XIV век.
Фран Крсто Франкопан

Фрањо Крсто Франкопан ( - ) — хрватски аристократ, војсководец и поет, од семејството Франкопан. Запаметен е во историјата најмногу поради неговата вклученост во заверата Зрински-Франкопан.
1 Живот и дело
Потекнува од познато хрватско аристократско семејство, во кое покрај витештвото се негувала и книжевноста по традиција. Најталентиран книжевник од тоа семејство е секако Фран.
Се воспитувал кај језуитите во Грац и патувајќи по Италија. На тоа патување напишал песна на латински која била преведена на италијански јазик. Во Италија се жени на 15 годишна возраст со девојка од познато аристократско семејство, Барберини. Во Италија се запознал и со тогашната италијанска книжевност и ја засакал пасторалната и анакреонската поезија пишувана во маринистички стил.
Враќајќи се во Хрватска станал огулински капетан, и заедно со Петар Зрински се истакнал во борбата против Турците. Франкопан незадоволен од политиката на виенскиот двор, приоѓа кон заверата на хрватските и унгарските аристократи, на чие чело бил Никола Зрински, а по неговата смрт, Петар Зрински. Се борат против виенскиот централизам насочен против аристократијата. Кога Зрински и Франкопан увиделе дека заверата е откриена, побрзале во Виена да се оправдаат пред дворот и да бараат милост, но фатени се и осудени на смрт.
Петар Зрински во затворот се подготвувал за судењето и пружил одлична одбрана, додека за тоа време Фран пеел песни. Во затворот ја напишал збирката песни „Гартлиц за час кратити“. Ова дело останало во ракопис и пронајдено е дури во 19 век во виенската архива меѓу списите за заверата на Зрински и Франкопан. Делото е печатено во 1871 година, 200 години по смртта на поетот, со наслов „Градинка“ („Вртиќ“). Во оваа збирка има љубовни и рефлексивни песни, како и тажаленки за минливиот овоземен живот.
Во затворот, Фран го превел делото на Молиер „Жорж Данден“, кое излегло тоа време, но во преводот дејството го пренесол на хрватско тло.
Убиен е на 30 април 1671 година.
2 За поезијата
Поетот сакал да пее во духот на италијанската маринистичка поезија, но свесен е дека нема сила за тој поетски израз, и тоа го кажува во воведот на збирката. Покрај тоа, во воведот кажува и како настанале неговите песни во затворската атмосфера. Од скромност се нарекува детелина, и така го потпишува воведот.
Во неговата збирка има конвенционални стихови, мотиви и имиња, но има и искрени љубовни песни во кои пее за тагата на човекот кој е осуден на смрт. Поетот ја доловува убавината на природата и ја спротивставува на тешкиот затворски живот. Се жали на „неверната“ среќа. Во некои песни го велича витештвото и честа, со борбени повици ги вика јунаците на борба да го бранат „гласот, името и честа“.
Во збирката се чувствува влијанието на народната песна. Тој прв ја употребил дикцијата на народната песна и десетерецот. Во романсата „Парис и Галатеја“ поетот ја покажува средбата на двајцата млади во духот на народната песна, во десетерец. Во тој дух испеана е и шеговитата песна „Бабајко од дивојке љубави проси“, во која старецот ја уверува девојката во постојаноста на својата љубов. Во некои свои песни, ги исмејува поповите.
Наталија Тодоровска

Наталија Тодоровска (родена на ) — македонска ракометарка. Таа игра за Подравка и за Женската ракометна репрезентација на Македонија. Таа играше за репрезентацијата на Светското женско ракометно првенство 2009, кое се одржа во Македонија, каде Македонија заврши на 7-мото место.
Серо Патапо

Серо Патапо (шпански: ''Cerro Pátapo'') или Северновариски рушевини — археолошко наоѓалиште во Перу во близина на градот Чиклајо. Рушевините се од Вариската култура. Откритието на овие рушевини било објавено на 16 декември 2008 година од археологот Сезар Соријано. Ова наоѓалиште е прв доказ за постоењето на Вариската култура во северно Перу и исто така се покажало дека местото имало големо значење. Серо Патапо се наоѓа на околу 14 километри од Чиклајо и заземаат површина од 4.8 км<sup>2</sup>.
Вариската култура доминирала од 7 до 12 век во јужно Перу. Културата е позната по големата мрежа на патишта и заземата територија приближно колку таа на Тавантинсују. Според сложената, уникатната и монументална архитектура, се утврдило дека имале развиена империја.
1 Поврзано
* Вариска култура
* Вариски рушевини
* Археолошки наоѓалишта во Перу
Сфероид

''сплеснат сфероид'', ''издолжен сфероид''
Сфероид или вртежен елипсоид е површина од втор ред (квадрична површина) добиена со ротација на елипса околу нејзината оска, т.е. елипсоид со два еднакви полупречника.
Ако елипсата ја ротираме околу нејзината голема оска, добиваме издолжен (пролатен) сфероид, како топка за рагби. Ако елипсата ја ротираме околу малата оска, добиваме сплеснат (облатен) сфероид, како леќа. Ако појдовната елипса е кружница, добиваме сфера.
Поради гравитацијата и ротацијата (вртењето), Земјата има облик на сфера што е малку сплесната кон оската. Затоа во картографијата Земјата се претставува како сплеснат сфероид наместо како сфера. Тековниот модел на Светскиот геодетски систем (WGS84), користи сфериод чиј полупречник изнесува приближно 6.378,137 км кај екваторот и 6.356,752 км кај половите (разлика од над 21 км).
1 Равенка
Сфероид со средиште во почетокот „y“ и свртен околу оската ''z'' се дефинира со имплицитната равенка:<math>\left(\frac{x}{a}\right)^2+\left(\frac{y}{a}\right)^2+\left(\frac{z}{b}\right)^2 = 1\quad\quad\hbox{ or }\quad\quad\frac{x^2+y^2}{a^2}+\frac{z^2}{b^2}=1</math>
каде ''a'' е хоризонталниуот попречен полупречник на екваторот, а ''b'' е вертикалниот конјугиран полупречник.
2 Површина
Издолжениот сфероид има површина:<math>2\pi\left(a^2+\frac{a b \alpha}{\sin(\alpha)}\right)</math>
каде <math>\alpha=\arccos\left(\frac{a}{b}\right)</math> е аголниот отклон на издолжениот сфероид, а <math>e=\sin(\alpha)</math> енеговиот (обичен) отклон.
Сплеснатиот сфероид има површина
:<math>2\pi\left[a^2+\frac{b^2}{\sin(\alpha)} \ln\left(\frac{1+ \sin(\alpha)}{\cos(\alpha)}\right)\right]</math> where <math>\alpha=\arccos\left(\frac{b}{a}\right)</math> е аголниот отклон на сплеснатиот сфероид.
3 Волумен
Велуменот на сфероид (од секој вид) е <math>\frac{4}{3}\pi a^2b \approx 4{,}19\, a^2b</math>. Ако ''A''=2''a'' е екваторскиот пречник, а ''B''=2''b'' е поларниот пречник, тогаш волуменот ќе биде <math>\frac{1}{6}\pi A^2B \approx 0{,}523\, A^2B</math>.
4 Закривеност
Ако сфероидот го параметризираме како
:<math> \vec \sigma (\beta,\lambda) = (a \cos \beta \cos \lambda, a \cos \beta \sin \lambda, b \sin \beta);\,\!</math>
каде <math>\beta\,\!</math> е намалено или параметарска должина, <math>\lambda\,\!</math> is the ширина, а <math>-\frac{\pi}{2}<\beta<+\frac{\pi}{2}\,\!</math>
а <math>-\pi<\lambda<+\pi\,\!</math>, тогаш неговата Гаусова кривина ќе биде
:<math> K(\beta,\lambda) = {b^2 \over (a^2 + (b^2 - a^2) \cos^2 \beta)^2};\,\!</math>
а неговата средна кривина е
:<math> H(\beta,\lambda) = {b (2 a^2 + (b^2 - a^2) \cos^2 \beta) \over 2 a (a^2 + (b^2 - a^2) \cos^2 \beta)^{3/2.\,\!</math>
Обете кривини секогаш се позитивни, така што секоја точка на сфероидот е елиптична.
5 Поврзано
* Елипсоид
* Издолжен сфероид
* Сплеснат сфероид
* Овал
Јохан Фридрих Пфаф

Јохан Фридрих Пфаф (герм. ''Johann Friedrich Pfaff''; Штутгарт, - Хале, ) — германски математичар. Во XIX век важел за еден од најзнаменитите математичари во Германија. Изучувал интегрално сметање и се истакнал со неговата работа на делумните диференцијални равенки од прв ред (денес наречени Пфафови системи) кои станале дел од теоријата на диференцијалните форми. Бил и постдипломски советник на прочуениот математичар Карл Фридрих Гаус.
Високото образование го стекнал кај Абрахам Готхелф Кестнер и станал претходник на германската математичка школа. Под водството на Гаус и неговите следбеници, оваа школа одиграла клучна улога во развитокот на математиката во XIX век. Бил пријател на Гаус, со кого се зближиле како цимери во Хелмштет (1798). Подоцна негов студент станал Август Фердинанд Мебиус.
1 Поврзано
* Пфафијан
Влатко Митков

Влатко Митков (роден на во Штип) — македонски ракометар кој настапувал за австрискиот клуб Кремс.
Митков бил долгогодишен репрезентативец и член на ракометната репрезентација на Македонија. Тој бил дел од составот на македонската репрезентација која го освоила петтото место на Европското првенство 2012 во Србија.
Својата репрезентативна кариера, Митков ја завршил во 2017 година.
1 Признанија
* Најдобар десен бек во австриското првенство во сезоната 2015/16
Велко Маркоски

Велко Маркоски (роден на ) ― македонски ракометар кој играл за екипата на РК Металург и за Македонската ракометна репрезентација.
Својата кариера ја започнал во младинската школа на РК Струга. Кога наполнил 18 години, преминал во редовите на РК Вардар, а во сезоната 2010/2011 заминал за РК Металург..
Владимир Темелков

Владимир Темелков (роден на во Титов Велес) ― македонски поранешен ракометар.
1 Кариера
Темелков ја започнал својата кариера во својот роден град Велес, во Борец, од кај што преминал во Пелистер во кој одиграл вкупно пет сезони и бил дел од составот на Пелистер кој играл финале во ЕХФ Челинџ купот во сезоната 2001/02.
Тој започнал интернационална кариера во 2003 година, потпишувaјќи договор со бундеслигашот Фулинген, каде што се задржал две сезони. Следно, тој одиграл четири сезони во дресот на второлигашот Ортенау, пред повторно да се врати во првата Бундеслига, во дресот на Балинген, каде што играл од 2009 до 2011 година.
Во сезоната 2011/12, Темелков се преселил во луксембуршката лига, потпишувајќи за Башараж, кој подоцна го сменил името во Кјеринг. Во дресот на клубот, тој два пати бил првак на Луксембург, во 2014 и 2018 година, и два пати го освоил купот на Луксембург, во 2015 и 2016 година. По 14 сезони во Кјеринг, тој ја завршил својата кариера на 44-годишна возраст.
Темелков бил дел од составот на македонската репрезентација на Светското првенство 2009 во Хрватска. Тој исто така бил дел од составот на репрезентацијата која го освоила петтото место на Европското првенство 2012 во Србија. Негово последно големо натпреварување во македонскиот дрес било Светското првенство 2013 во Шпанија.
Август Фердинанд Мебиус

Август Фердинанд Мебиус (|August Ferdinand Möbius; – ) — германски математичар и астрономски теоретичар.
Најпознат е по октривањето на Мебиусовата лента - неориентабилна дводимензионална површина која има само една страна кога е вметната во тридимензионален Евклидов простор. Оваа лента независно ја открил и Јохан Бенедикт Листинг, и тоа во истиот период. Го открил и Мебиусовиот распоред (конфигурација), составен од два заемно впишани тетраедри. Мебиус бил првиот математичар што вовел хомогени координати во проективната геометрија.
Заслужен е за многу математички идеи, вклучувајќи ги Мебиусовите трансформации кои играат важна улога во проективната геометрија, и Мебиусовата трансформација на теоријата на броевите. Работејќи со теоријата на броевите, ги осмислил важните математички идеи Мебиусова функција μ(''n'') и Мебиусовата инверзија. Во областа на Евклидовата геометрија, Мебиус систематски изработил начин на означување на аглите и отсечките како метод на упростување на резултатите и нивно сведување на еден облик.
Мебиус е роден во Шулпфорта кај Наумбург Саксонија-Анхалт. По мајчина линија е потомок на прочуениот црковен реформатор Мартин Лутер. Математиката ја изучувал кај истакнатиот математичар Карл Фридрих Гаус и Јохан Пфаф. Починал во Лајпциг во 1868, на возраст од 77 години.
1 Собрани дела
* (Leipzig : S. Hirzel, 1885)
* (Leipzig : S. Hirzel, 1885)
* (Leipzig : S. Hirzel, 1885)
* (Leipzig : S. Hirzel, 1885)
2 Занимливости
Во негова чест е именуван кратерот Мебиус на Месечината и астероидот „28516 Мебиус“.
3 Поврзано
* Мебиусова лента
Наумче Мојсоски

Наумче Мојсоски (роден на ) ― македонски поранешен ракометар и репрезентативец.
1 Животопис
Наумче Мојсовски е роден на 17 јуни 1980 година во Струга. За време на школувањето бил одличен ученик, а омилени предмети му биле математика и географија. Кога бил во петто одделение, започнал да игра ракомет, а исто така, играл и фудбал и пливал. Негови ракометни идоли биле Боро Чурлевски од РК Пелистер и хрватскиот ракометар Ивано Балиќ.
2 Спортска кариера
Филип Миркуловски

Филип Миркуловски (роден на ) ― македонски ракометар.
1 Животопис
На 24 јуни 2012 година, Миркуловски се оженил со Благица Наумовска, со која бил во десетгодишна врска.
2 Кариера
Миркуловски започнал да тренира на 13 годишна возраст. Потекнува од школата на РК „Македонија“, клуб во кој се задржал седум години. Во РК „Металург“ заминал во сезоната 2003/2004. По завршувањето на Светското ракометно првенство во Катар, во февруари 2015 година, Миркуловски соопштил дека го напушта РК „Металург“ и дека се сели во РК „Хановер“. Причината за напуштањето на клубот биле големите финансиски проблеми, кои резултирале со долготрајно доцнење во исплатата на платите на ракометарите. Во 25. коло на германската лига, Миркуловски покажал одлична игра во мечот против „Магдебург“, постигнувајќи шест голови, а имал и по две асистенции и украдени топки. Во март 2015 година, Миркуловски потпишал двегодишен договор со германскиот клуб „Вецлар“, со важност до 2017 година, каде го заменил легендарниот хрватски ракометар Ивано Балиќ.
Во знак на почит кон игрите на Миркуловски, раководството на РК „Металург“ одлучило привремено да биде повлечен дресот со број 13, кој во претходните 12 години го носел Миркуловски.
Миркуловски бил член на Македонската ракометна репрезентација, со која настапил на Европските првенства во 2012, 2014и 2016ак ко и на светските првенства во 2013 и 2015 година.
Гоце Георгиевски

Гоце Георгиевски (роден на во Скопје) — македонски ракометар кој игра за екипата на Вардар 1961.
1 Кариера
1.1 Клупска
Тој ја започнал својата кариера во Металург од Скопје каде настапувал 12 сезони, првите три сезони како младинец, а девет сезони како дел од првиот тим. Со Металург тој освоил шест титули во македонската суперлига (2005/2006, 2007/08, 2009/10, 2010/11, 2011/12 и 2013/14). Исто така, со Металург тој освоил пет титули во македонскиот куп (2006, 2009, 2010, 2011 и 2013 г.). Во натпреварувачките сезони 2006/07, 2011/12, 2012/13, 2013/14 и 2014/15, во дресот на Металург, тој настапувал во ракометната Лига на шампиони, и на двапати со клубот играл во четвртфиналето од натпреварувањето. (2012/13 и 2013/2014). Во сезоната 2015/16 тој настапувал за францускиот клуб за Феникс Тулуз, а од 2016 до 2020 година во континуитет за ЧСМ Букурешт од Романија со кој во сезоната 2018/19 го освоил челинџ купот на ЕХФ.
Во јуни 2020 година тој потпишал за Вардар 1961.
1.2 Репрезентативна
Георгиевски бил младински репрезентативец на Македонија на Светското младинско првенство во 2007 година одржано во Охрид. Од 2009 година тој станал сениорски репрезентативец, за сениорската репрезентација на Македонија има одиграно пет светски првенства и тоа: во Шпанија (2013), Катар (2015) Франција (2017), Германија (2019) и Полска/Шведска (2023) како и пет европски првенства: во Данска (2014), Полска (2016), Хрватска (2018) и Австрија (2020) и Унгарија/Словачка (2022) како и олимписки квалификации во 2016 година.
Својот последен натпревар за македонската репрезентација тој го одиграл на 30 април 2023 година против Турција.
Никола Стојчевски

Никола Стојчевски (роден во Ресен на ) — македонски поранешен ракометар.
1 Кариера
Стојчевски започнал да игра ракомет во тимот на Преспа, а потоа, преку младинската екипа на РК Вардар, станува и дел од сениорскиот тим на Вардар Про. По три поминати сезони во дресот на Вардар, тој започнал интернационална кариера во РК Осиек во 2008 година, а потоа играл во романското првенство во клубовите Клуж Напоха и Пандури Таргу Жију. Стојчевски се вратил во македонската супер лига во 2010 година, потпишувајќи договор со Металург, но сепак, по две поминати сезони, го напуштил клубот и заиграл за тунискиот прволигаш Клуб Африкан.
Со македонската репрезентација, Стојчевски настапил на Европското првенство 2014 во Данска.
Стојчевски првично ја завршил кариерата во дресот на германскиот второлигаш Ферндорф во 2018 година на 33 годишна возраст, но повторно се вратил на професионалниот ракомет две години подоцна, потпишувајќи за шведскиот второлигаш Торсланда. Тој дефинитивно ја завршил својата играчка кариера на крајот на сезоната 2020/21.
Лазо Мајнов

Лазо Мајнов (роден на ) — поранешен македонски ракометар.
1 Кариера
Мајнов својата ракометна кариера ја започнал во Работнички, а потоа четири сезони играл за Пролет, пред да се пресели во редовите на Вардар Ватростална каде што играл три сезони. Тој започнал интернационална кариера во 2003 година, преминувајќи во РК Загреб, со кој освоил две титули во хрватската премиер лига.
Мајнов сезоната 2005–06 ја поминал во францускиот Трембле, а во летото 2006 година повторно се вратил во Вардар ПРО. По една сезона во дресот на црвено-црните, тој заиграл за италијанскиот клуб Болоња Јунајтед, а потоа и за словенечкиот клуб Рибница, во кој се задржал две сезони, и го напуштил во 2010 година откако клубот доживеал финансиски крах. Тој повторно се вратил во македонската супер лига, потпишувајќи за Металург, но во македонскиот првак останал само една полусезона.
Мајнов следно заиграл во АСОБАЛ лигата, за Антекера, во 2011 година, но брзо го напуштил клубот поради неисплатени плати, преминувајќи во Мешков Брест на почетокот на 2012 година. На почетокот на сезоната 2012–13, тој потпишал за норвешкиот Елверум со кој ја освоил титулата во норвешкото првенство. Во летото 2013 година, Мајнов преминал во редовите на романскиот Одорхеи, во кој останал три сезони и со кој успеал да го освои ЕХФ Челинџ купот во сезоната 2014–15.
На почетокот на сезоната 2016–17, Мајнов се вратил во македонската супер лига, потпишувајќи за Еурофарм Работник. Мајнов ја завршил својата кариера на 38-годишна возраст во ОАЕ, играјќи за АЛ-Наср, во кој преминал во 2018 година.
Во март 2022 година, Мајнов бил промовиран во извршен директор на клубот Бутел Скопје.
Митко Стоилов

Митко Стоилов (роден на во Богданци) — македонски поранешен ракометар.
Моментално, тој е претседател и главен тренер на РК Академија Младост.
1 Титули
* Загреб
**Премиер лига на Хрватска: 3 титули (2003, 2004, 2005)
**Куп на Хрватска: 3 титули (2003, 2004, 2005)
* Металург
**Македонска Супер лига: 5 титули (2006, 2008, 2010, 2011, 2012)
**Куп на Македонија: 5 титули (2006, 2009, 2010, 2011, 2013)
* Вардар
**Куп на Македонија: 1 титула (2014)
* Одорхеј
**ЕХФ Челинџ куп: 1 титула (2015)
Горан Кузманоски

Горан Кузманоски (роден на во Прилеп) — македонски ракометар кој играл за Еурофарм Работник.
1 Кариера
Кузманоски е роден во Прилеп и потекнува од спортско семејство. Неговиот татко, Петар Кузманоски – Таста, се смета за еден од најистакнатите прилепски ракометни легенди, кој подоцна бил тренер и претседател на РК Тутунски Комбинат, клуб во кој ѝ двајцата ја започнале својата ракометна кариера. Својот прв договор со Тутунски Комбинат, Горан го потпишал на 17 години.
Кузманоски бил предводник на македонската младинска репрезентација на Европското јуниорско првенство 2002 во Полска, и еден од најзаслужните за освоеното 4. место. Тој бил втор најдобар стрелец на првенството со постигнати 55 голови.
Во сезоната 2003–04, тој потпишал со Вардар Ватростална и со клубот успеал да ја освои двојната круна во македонското првенство, а следната сезона преминал во градскиот соперник Металург. Кузманоски во скопскиот клуб играл една сезона и веќе следната сезона направил трансфер на Исланд, во клубот ИБВ. Тој на Исланд се задржал само една полусезона, и на почетокот на 2006 година се преселил во Шпанија каде редоследно играл за клубовите Аранда и Коста Бланка.
Во сезоната 2007–08, Кузманоски потпишал за португалскиот клуб Мадејра, во кој останал само една сезона. Следната сезона тој се преселил во Шведска, потпишувајќи за Трелеборг. Во летото 2009 година, тој се вратил во Македонија и потпишал за Тинекс Пролет. Таа сезона тој бил најдобар стрелец во македонската супер лига.
2 Титули
* Вардар Ватростална
**Супер лига на Македонија: 1 титула (2004)
**Куп на Македонија: 1 титула (2004)
* Одорхеи
**ЕХФ Челинџ куп: 1 титула (2015)
Никола Маркоски

Никола Маркоски (роден на )) ― македонски ракометар.
1 Професионална кариера
Никола Маркоски настапувал за екипите на РК Вардар и РК Металург. Во февруари 2015 година, по големата финансиска криза во Металург, кога клубот го напуштиле речиси сите играчи од првиот тим, тој потпишал за струмичкиот клуб РК Зомимак М.
Исто така, Маркоски бил дел од ракометната репрезентација на Македонија со која настапил на Европското првенство во 2014 година и на Светското првенство во 2015 година.
Гоце Ојлески

Гоце Ојлески (роден на г. во Струга) — македонски ракометар кој игра за екипата на Охрид 2013 и за репрезентацијата на Македонија.
1 Професионална кариера
Во својата професионална кариера, Ојлески играл за екипите на Вардар ПРО и на Металург, а по завршувањето на сезоната 2014/15, тој ја напуштил екипата на Металург и потпишал едногодишен договор со романскиот клуб Одорхеј.
Во летото 2017 година, Ојлески потпишал за македонскиот клуб Еурофарм Работник.
Медисон (Висконсин)

Медисон (|Madison) е главен и втор по големина град во американската сојузна држава Висконсин. Според пописот извршен во 2010 година во градот живееле 233,209 што го прави втор по големина во Висконсин после Милвоки, и на 83 место според население во САД.
1 Поврзано
* Список на градови во САД по население
Социјалистички реализам

Социјалистички реализам (соцреализам) — правец во уметноста кој датира од 1934 година. Неговите поставки се изнесени на првиот конгрес на сојузот на советските писатели. Во првата деценија од формирањето на Советскиот Сојуз, настануваат редица нови книжевни групации кои на различни начини сакаат да одговорат на општото прашање: „Каква треба да биде книжевноста во земја со социјалистичко уредување?“ Но, по таа деценија се настојува да се искристализира мислењето за книжевноста, и така настанува правецот социјалистички реализам, кој изнесува одреден вид негативни појави во животот и ја покажува стварноста во нејзината полетност. Најкарактеристични претставници на овој правец се: Максим Горки, Николај Островски, Михаил Шолохов, и други.
Овој правец не треба да се меша со социјалниот реализам (|social realism), кој се појавува во истото време во САД.
1 За идејата
Главното настојување на социјалистичкиот реализам е синтеза меѓу она што се смета за трајно во реализмот и романтизмот. Овој правец се појавува во извесна смисла како квалитетно надраснување на критичкиот реализам. Максим Горки во својот реферат вели дека доколку постојната реалност овозможува полетен однос, дотолку е потребно да се изнесе понесеноста со поглед кон иднината. Во поставките на Бухарин се вели дека сето она што претставува богатство на психолошкото вреднување на човекот, треба да биде искористено во книжевноста.
Во првата фаза, овој правец претставувал навистина нешто ново. Во втората фаза се појавува таканаречениот ждановизам или „ждановштина“ (наречен по државникот Андреј Жданов), а овој правец е познат и кај нас.
2 Поврзано
* Реализам
* Сталинистичка архитектура
* „Како се калеше челикот“
Дејан Манасков

Дејан Манасков (, Кретеј, Франција) — македонски ракометар кој настапува за Македонската ракометна репрезентација и РК Еурофарм Пелистер. Тој е постариот син на македонската ракометна легенда Пепи Манасков.
1 Животопис
Манасков е роден во францускиот град Кретеј, а кога имал две години, неговото семејство се преселило во германскиот град Хамелн, каде живеел во текот на четири години.
2 Кариера
Во мај 2014 година, во изборот на специјализираниот портал ''Handball Planet'', Манасков влегол во идеалниот состав на светот составен од млади ракометари, на позицијата лево крило. Во јануари 2015 година, Манасков бил дел од репрезентацијата на Македонија на Светското првенство во Катар.
По големата финансиска криза во која западнал РК Металург, во февруари 2015 година, Манасков го напуштил клубот и заминал во германскиот клуб „Вецлар“ за кого дебитирал на 14 февруари 2015 година. Притоа, на втората одиграна средба за својот нов клуб, Манасков постигнал девет голови во натпреварот против „Мелзунген“, во кој неговиот тим изгубил со 29-31. Во март 2015 година, РК „Вардар“ објавил дека потпишал тригодишен договор со Дејан Манасков, почнувајќи од сезоната 2015-2016, со важност до јуни 2018 година.
Во сезоната 2016–2017 настапувал за Рајн-Некар Левен, додека следната 2017-2018 за РК Веспрем.
Машка ракометна репрезентација на Словачка

Машка ракометна репрезентација на Словачка — државна репрезентација на Словачка која ја претставува земјата во овој спорт во машка конкуренција на меѓународните натпревари.
1 Резултати
Светско првенство во ракомет за мажи
*2009: 10-то место
*2011: 17-то место
Европско првенство во ракомет за мажи
*2006: 16-то место
*2008: 16-то место
*2012: 16-то место
2 Поврзано
* Ракомет
* Спорт во Словачка
* Словачка
Споменик „Слобода“ - Гевгелија

Слобода — споменик, дело на академскиот вајар Јордан Грабулоски, сместен на Вардарски Рид покрај Гевгелија. Но, откако бил откриен археолошкото наоѓалиште Вардарски Рид, значајна праисториска и античка населба од XIII-I век п.н.е. на која ѝ претстои трансформација во археолошки парк, споменикот ја изгубил својата функција. Граѓаните, претставувани од неколку здруженија на граѓани, Музеј – Гевгелија и локалната самоуправа, одлучиле споменикот да го пренесат на друга локација и да ја обноват традицијата поврзана со него. Тој треба да биде пренесен на Мрзенски Рид за повторно да стане место каде што ќе се собираат и дружат граѓаните. На 10 октомври 2005 година, споменикот бил диссместен.
Спрингфилд (Илиноис)

Спрингфилд (|Springfield) е град во американската сојузна држава Илиноис и нејзин главен град. Според пописот извршен во 2010 година во градот живееле 116,250 жители. Градот не е познат по тоа што е главно политичко седиште Илиноис, туку во него живееле и работеле многу знаменити луѓе од американската историја, пред сè претседателите на САД, Абрахам Линколн и Јулисиз С. Грант.
1 Надворешни
*
Целобројна низа

Целобројна низа е низа (т.е. подреден список) од цели броеви.
Целобројната низа може да биде наведена експлицитно, наведувајќи ја формулата за нејзиниот ''n''-ти член, или имплицитно, наведувајќи го заемниот однос на членовите. На пример, низата 0, 1, 1, 2, 3, 5, 8, 13, … (Фибоначиевата низа) се образува почнувајќи од 0 и 1, па собирајќи два последователни члена за го добиеме следниот: ова е имплицитен опис. Низата 0, 3, 8, 15, … се образува според формулата ''n''<sup>2</sup>&minus; 1 за ''n''-тиот член: експлицитно определување.
По друг пристап, целобројната низа ја определува својството што го поседуваат нејзините членови, а не го поседуваат други цели броеви. На пример, моеме да утврдиме дали еден цел број е совршен број, иако немаме формула за ''n''-тиот совршен број.
1 Примери
Еве целобројни низи со сопствен назив:
*Баум-Свитова низа
*Белови броеви
*Биномни коефициенти
*Весели броеви
*Голомбова низа
*Жонлгерска низа
*Изобилни броеви
*Кармајклови броеви
*Каталанови броеви
*Колакоскиева низа
*Ликаови броеви
*Недостатни броеви
*Ојлерови броеви
*Падованови броеви
*Парни и непарни броеви
*Полупрости броеви
*Полусовршени броеви
*Прости броеви
*Псевдопрости броеви
*Псевдосовршени броеви
*Разбиени броеви
*Рудин–Шапирова низа
*Сложени броеви
*Совршени броеви
*Среќни броеви
*Суперсовршени броеви
*Туе-Морсова низа
*Уламови броеви
*Факториелни броеви
*Фибоначиеви броеви
*Фибоначиев збор
*Фигурен број
*Хиперсовршени броеви
*Чудни броеви
2 Пресметливи и определиви низи
Целобројната низа е пресметлива низа ако постои алгоритам кој зададено ''n'', пресметува ''a''<sub>''n''</sub>, за сите ''n''&gt; 0. Една целобројна низа е определива низа, ако постои некој исказ ''P''(''x'') што е вистинит за таа целобројна низа ''x'', а невистинит за сите други целобројни низи. Множеството на пресметливи целобројни низи и множеството на определиви целобројни низи се обете преброиви, со тоа што пресметливите низи се подмножество на определивите низи (со други зборови, некои низи се определиви но не се преброиви). Множството на сите целобројни низи е непреброиво (со кардиналност еднаква на онаа на континуумот). Затоа, речиси сите целобројни низи се непресметливи и не можат да се определат.
3 Потполни низи
Една целобројна низа се нарекува потполна низа кога секој позитивен цел број може да се изрази како збир од вредности во низата, употребувајќи ја секоја вредност највеќе еднаш.
4 Поврзано
* Цел број
* Семрежна енциклопедија на целобројни низи
Олантајтамбо

Олантајтамбо (шпански: ''Ollantaytambo'', кечуански: ''Ullantaytampu'') е мал град и археолошко наоѓалиште во јужно Перу. Гратчето се наоѓа на околу 60 километри северозападно од Куско на надморска височина од околу 2.792 метри. Олантајтамбо бил кралска резиденција во Тавантинсују, поточно на Сапа Инка Пачакути. Пачакути кога го освоил регионот го изградил градот заедно со церемонијалниот центар. За време на шпанската инвазија, градот бил упориште на Манко Инка Јупанки кој дал отпор на Шпанците. Денес Олантајтамбо е важна туристичка атракција.
1 Опис
Градот Олантајтамбо се наоѓа на рекара Параканча во близина на реката Урубамба. Главната населба се наоѓа на левата страна на реката, со помало населено место на десната страна кое е наречено Аракама. Во Аракама се наоѓа церемонијалниот центар на Инките и околу него има уште неколку стари објекти.
2 Галерија
3 Користена литература
* Gasparini, Graziano and Luize Margolies. ''Inca architecture''. Bloomington: Indiana University Press, 1980. ISBN 0-253-30443-1
* Glave, Luis Miguel and María Isabel Remy. ''Estructura agraria y vida rural en una región andina: Ollantaytambo entre los siglos XVI y XIX''. Cusco: Centro de Estudios Rurales Andinos "Bartolomé de las Casas", 1983.
* Hemming, John. ''The conquest of the Incas''. London: Macmillan, 1993. ISBN 0-333-10683-0
* Hyslop, John. ''Inka settlement planning''. Austin: University of Texas Press, 1990. ISBN 0-292-73852-8
* Kubler, George. ''The art and architecture of ancient America: the Mexican, Maya and Andean peoples''. Harmondsworth: Penguin Books, 1990.
* Protzen, Jean-Pierre. ''Inca architecture and construction at Ollantaytambo''. New York: Oxford University Press, 1993. ISBN 0-19-507069-0
4 Поврзано
* Света долина
* Инки
* Археолошки наоѓалишта во Перу
Солт Лејк Сити

Солт Лејк Сити (|Salt Lake City) е главен и најголем град на американската сојузна држава Јута. Името на градот значи „град на Соленото Езеро“.
Според пописот извршен во 2010 година во градот живееле 186,440 жители а заедно со 15-те општини имал 1,124,197 жители.
Градот е опкружен со планини, а од Големото солено езеро, по којшто и го добил името, одвоен е со мочуришта
Градот е основан во 1847 година од мормонските доселеници на чело со Бригам Јанг. Од тогаш па сè до денес е престолнина на таа верска заедница. Подоцна градот се развил и како рударско средиште и железнички јазол. Со текот на времето, луѓе од најразлични краеви на светот како и од другите американски сојузни држави почнале да се доселуваат така што градот постепено го губел својот мормонски карактер. Денес градот претставува оаза на либерализмот на чело со Демократската партија на САД во конзервативната и републикански настроена Јута.
Солт Лејк Сити е познат и како домаќин на Зимските олимписки игри во 2002 година, еден од ретките причини кои ги донело организаторите до оголем профит. ЗОИ во градот се одржувале за време на скандалите поврзани за лобирање на Меѓународниот олимписки комитет.
Хартфорд (Конектикат)

Хартфорд (|Hartford) е град во американската сојузна држава Конектикат и нејзин главен град. Според пописот извршен во 2006 година, во градот живееле 124,512 жители. Градот е сместен во округот Хартфорд на брегот на реката Конектикат, северно од седиштето на државата. Според пописот во 200 година во градот живееле 121,578 жители, а според проценките од 2006 година во градот живееле 124,512 жители. Хартфорд е трет по големина град во Конектикат веднаш по Бриџпорт и Њу Хевен
1 СНадворешни врски
*
Десетаголна призма

Десетаголна призма е осма во бесконечното множество призми, составена од десет квадратни страни и два правилни десетаголни поклопци. Со дванаесет страни, оваа призма претставува неправилен додекаедри.
Ако сите страни ѝ се правилни, тогаш таа е полуправилен полиедар.
1 Употреба
Се применува во контруирањето на две четиридимензионални рамномерни многуќелијници: сепотсечена 120-ќелија и изделакно-потсечена 120-ќелија.
Ќелија (геометрија)

Во геометријата, ќелија е тридимензионален елемент кој е составен дел од повеќедимензионално геометриско тело.
1 Кај политопите
Ќелијата претставува тридимензионален полиедарски елемент кој сочинува дел од границата на повеќедимензионален политоп, како на пример многуќелијник (4-политоп) или саќе (3-просторно поплочување).
На пример, коцкестото саќе е составено од коцкести ќелии - по 4 коцки на секој раб. Тесерактот исто така е составен од коцкести ќелии, но има само 3 коцки по раб.
1.1 Кај називите на многуќелијниците
Правилните испакнати многуќелијници честопати се именуваат по бројот на ќелиите што ги содржат, исто како што се користат ''n''-аголник и ''n''-едар како кратенки за многуаголните и полиедарските називи. На пример, тесерактот се нарекува и „октахорон“ или 8-ќелија бидејќи содржи 8 коцкести ќелии.
2 Поврзано
* Страна
* Брус или фацета
* Хиперќелии (4-страни)
* CW-комплекс
Метеор

Метеор (грчки: ''metéoros (μετέωρος)'' - издигнат во воздухот, лебдечки) е светлосна појава што настанува со јонизација на атмосферата низ која поминува метеороидот. Метеорите обично се појавуваат во мезосферата, на височина од 75 км до 100 км над површината на Земјата. Сите метеори доаѓаат од орбити од околината на астероидниот појас.
Метеорите што се посјајни од -3 во величина се викаат болиди. Метеороидите што потекнуваат од ист објект (комета или астероид) имаат паралелни патеки, па метеорите што настануваат од нив изгледаат како да потекнуваат од ист дел на неборо (радиант). Во овој случај се говори за метеорски дожд. Во текот на годината има повеќе од 50 метеорски дождови.
Ако метеорот го преживее минувањето низ атмосферата и падне на површината на некое небесно тело, се нарекува метеорит. Метеорот што ќе падне на Земјата или на друго небесно тело може да направи ударен кратер.
Истопениот материјал исфрлен од ударниот кратер може да се излади и да стане цврст, и да формира тело што се нарекува тектит.
Светлосната трага настанува со пренесување на кинетичката енергија на метеороидот врз атомите на атмосферата низ која поминува и со аблација на надворешните слоеви на метеороидот. Температурата во ударниот бран што ѝ претходи на поголемата метеороидска честичка изнесува повеќе од 10.000 °C, а зад неа останува трага од јонизиран гас или плазма што свети.
Метеорите меѓу народот се нарекуваат и „ѕвезди што паѓаат“.
1 Поврзано
* Метеорит
* Метеороид
* Метеорски дожд
* Список на метеорски дождови
2 Наводи
en:Meteoroid#Meteor
ro:Meteor
Метеорит

Метеорит е парче од метеороид што од вселената поминал низ атмосферата и паднал на површината на Земјата или на некое друго небесно тело. Во случај на посилен удар се појавува кратер.
Метеороидите потекнуваат уште од периодот на настанувањето на Сончевиот Систем, при што голем број од нив паднале на Земјината површина. Општо земено, метеорит на површината на некое небесно тело претставува физички објект што дошол од друго место во вселената. Метеорити се пронајдени на Месечината и на Марс. До февруари 2010 година, имало околу 1086 паднати метеорити што биле забележани од сведоци, а од кои постојат и примероци. Од друга страна, постојат повеќе од 38.660 добро документирани метеоритски наоди. Годишно на Земјата паѓаат околу 2000 метеорити. Најголемиот метеорит што досега паднал на Земјата бил тежок 60 тони. Втор по големина метеорит од 33 тони е пронајден на Гренланд во 1815 година. Метеоритите претежно паѓаат во морињата, океаните, поларните предели, пустините и ретко населените места.
Метеоритите се делат на три основни групи: железни (сидерити), камени (аеролити) и железно-камени (сидеролити). Околу 60% од метеоритите се со камен состав, а остатокот се железни метеорити.
1 Метеоритот како тема во уметноста и во популарната култура
* „Метеорити“ - расказ на италијанскиот писател Итало Калвино.
2 Поврзано
* Метеор
* Метеороид
* Метеорски дожд
Список на археолошки наоѓалишта во Перу

Археолошките наоѓалишта во Перу ги опфаќаат наоѓалиштата на различен број стари цивилизации и култури од различен историско-културен период. Видот на наоѓалиштата е различен, па така има мали археолошки наоѓалишта но и големи наоѓалишта под заштита на УНЕСКО и важни за светската историја. Исто така, наоѓалиштата се разликуваат и по стилот на градба, па така има од пирамиди и храмови па сè до цели градови како што се Чан Чан или Мачу Пикчу. Надлежна институција за одржување на истите е Националниот институт за култура на Перу.
1 Наоѓалишта
Во прилог следува дел од наоѓалиштата кои можат да се најдат во Перу. Списокот не е целосен и може да се прошири.
Наоѓалиште, Слика, Култура, Период
Акарај, !9100900–200 п.н.е., 1000–1470
Асперо, Норте Чико, !70003000–1800 п.н.е.
Бандурија, Норте Чико, !70003000–1800 п.н.е.
Ел Брухо, Моче, 0100100–750
Буена Виста, 9999
Кавачи, Наски, 9999
Кантамарка, Канта, 11001100–1450
Ла Кантинела, Чинчи, 09000900–1450
Карахија, 9999
Карал, Норте Чико, !70003000–1800 п.н.е.
Чан Чан, Чиму, 0850850–1470
Чанкило, !9700300 п.н.е.
Чавин де Уантар, Чавин, 9999
Чинчеро, 9999
Чокекирао, Инки, 9999
Кориканча, Инки, 9999
Кумбе Мајо, 9999
Ла Галгада, !71002900–1800 п.н.е.
Гарагај, !88001200 п.н.е.
Гран Пахатен, Чачапои, 9999
Гран Сапосоа, 9999
Гран Вилаја, Чачапои, 9999
Гитареро, !20008000–7000 п.н.е.
Вака де ла Луна, Моче, 9999
Вака дел Сол, Моче, 9999
Валамарка, Вала, 0500500–1450
Хуануко Пампа, Инки, 14701470–1532
Интиватана, Инки, 9999
Хискаирумоко, !70003000–1400 п.н.е.
Квелап, Чачапои, 10001000–1400
Кунтур Васи, Чавин, !90001000–700 п.н.е.
Лактапата, Инки, 9999
Мачи Пикчу, Инки, 9999
Њуста Хиспана, Инки, 9999
Олантајтамбо, Инки, 14501450–1532
Пачакамак, ВариЛимаИнки, 0200200–1450
Пањамарка, 9999
Парамонга, Чиму, 12001200–1450
Пикилакта, Вари, 0500500–1200
Пикимачај, 9999
Писак, Инки, 9999
Пуклана, Лима, 0200200–700
Пуручуко, Инки, 14701470–1532
Коривајрачина, 9999
Ракчи, Инки, 14501450–1532
Света долина, Инки, 9999
Саксајваман, Килке и Инки, 0900900–1532
Сајвите, Инки, 9999
Силјустани, Кола, 12001200–1450
Сипан, Моче, 9999
Тамбо Колорадо, Инки, 14701470–1532
Тамбо Мачај, Инки, 14701470–1532
Тараваси, Инки, 9999
Тарматамбо, Инки, 14701470–1532
Типон, Инки, 9999
Токепала, !23507650 п.н.е.
Торо Муерто, Вариска култура, 0900900–1200
Тукуме, Ламбајеке, Чиму и Инки, 0800800–1532
Тунанмарка, Хуанка, 9999
Вилкабамба, Инки, 9999
Вилкасуаман, Инки, 14701470–1532
Виткос, Инки, 9999
Вариски рушевини, Вари, 500500–900
Варивилка, Хуанка, 9999
Вињај вајна, Инки, 9999
2 Поврзано
* Културни периоди на Перу
* Претколумбовска Америка
Машка ракометна репрезентација на Чешка

Машка ракометна репрезентација на Чешка — национална репрезентација која ја претставува Чешка на меѓународни ракометни натпревари. Најдобар резултат репрезентацијата на Чешка постигнала на европските ракометни првенства во 1996 и 2018 година, кога го освојувала 6. место. До 1993 година, Чешка била дел од репрезентацијата на Чехословачка.
Пред да стане Чешка независна држава во 1993 година, репрезентацијата на Чехословачка освоила пет медали на светските ракометни првенства меѓу 1954 и 1967 година, и се квалификувала за секое светско првенство меѓу 1954 и 1993 година.
1 Меѓународни учества
1.1 Светски првенства
Година, Фаза, Место, , , , , ,
1995, 7./8. место, 8. место, 9, 5, 0, 4, 206, 205
1997, Осминафинале, 11. место, 6, 3, 0, 3, 138, 125
1999, ''Не се квалификувала''
2001, Групна фаза, 18, место, 5, 1, 2, 2, 136, 136
2003, ''Не се квалификувала''
2005, 9./10. место, 10. место, 9, 3, 2, 4, 261, 271
2007, 11./12. место, 12. место, 8, 2, 0, 6, 227, 235
2009, ''Не се квалификувала''
2011
2013
2015, 17./18. место, 17. место, 7, 4, 0, 3, 209, 199
2017, ''Не се квалификувала''
Вкупно, 6/12, 0 титули, 44, 18, 4, 22, 1177, 1171
1.2 Европски првенства
Година, Фаза, Место, , , , , ,
1994, ''Не се квалификувала''
1996, Групна фаза, 6. место, 5, 3, 0, 2, 129, 125
1998, Групна фаза, 10. место, 5, 1, 0, 4, 130, 132
2000, ''Не се квалификувала''
2002, Главна фаза, 8. место, 6, 3, 0, 3, 151, 169
2004, Главна фаза, 11. место, 6, 1, 1, 4, 177, 202
2006, ''Не се квалификувала''
2008, Групна фаза, 13. место, 3, 0, 0, 3, 88, 97
2010, Главна фаза, 8. место, 6, 2, 1, 3, 175, 180
2012, Групна фаза, 14. место, 3, 1, 0, 2, 77, 84
2014, Групна фаза, 15. место, 3, 0, 1, 2, 73, 87
2016, ''Не се квалификувала''
2018, 5./6. место, 6. место, 7, 3, 1, 3, 179, 186
Вкупно 9/13 0 титули 44 14 4 26 1179 1262
2 Моментален состав
Состав за Европкото првенство 2018.
Тренери: Јан Филип и Даниел Кубеш
3 Поврзано
* Машка ракометна репрезентација на Чехословачка
* Женска ракометна репрезентација на Чешка
Харис Кастанидис

Харис Кастанидис (грчки: ''Χάρης Καστανίδης'', во , Грција) е грчки политичар и поранешен Министер за внатрешни работи на Грција.
Кастанидис дипломирал на Правниот факултет во Солун. Во 1974 година станал член на ПАСОК, а во 1981 година бил избран за пратеник. Во 1984 година бил избран за член на Централниот комитет на ПАСОК.
Во текот на својата политичка кариера тој работел во Министерството за внатрешни работи, како заменик-министер ди 1986, во 1988 бил заменик-министер за образование, а истата година бил и министер за заменик-внатрешни работи. Во 1995 година бил назначен за министер за внатрешни работи, и на та позиција се задржал до 22 јануари 1996 година. Од 1996 работел како министер за транспорт и врски, до 2 септември 1997, кога поднел оставка. Од 2003 до 2004 година, бил министер за Македонија и Тракија. Од 2009 до 2011 бил министер за правда, а по реконструкција на владата, станал министер за внатрешни работи.
Ана Дијамантопулу

Ана Дијамантополу (грчки: ''Άννα Διαμαντοπούλου'', родена на ) е грчки политичар од партијата на ПАСОК, и поранешен министер за образованието на Република Грција. таа е поранешен евро-пратеник.
Ана Дијамантополу е родена во . Завршила на факултетот за градежништво, но уште пред да го заврши истиот, таа се вклучуила во политичкиот живот на земјата. Во 1984 година станала управител на Кожани, како една од најмладите на таа позиција. На таа функција останала до 1986 година, кога била назначена за главен секретар на образованието. Во 1993 година станала претседател на EOMMEX, органзиација на големите и средните бизниси во земјата.
Во 1996 година станала пратеник. По ова, таа била поставена на функција заменик-министер за развојот. По ова, таа станала евро-пратеник, а по истекот на нејзиниот мандат, таа се вратила во Грција.
По доаѓањето на власт на Папандреу, таа станала министер за образование.
Јоргос Папаконстантину

Јоргос Папаконстантину (грчки: ''Γιώργος Παπακωνσταντίνου'', роден на во , Грција) е грчки политичар и поранешен министер за животна средина, енергетика и климатски промени на Грција, а порано бил министер за финансии. Тој произлегува од партијата ПАСОК.